Ceca de Lucus Augusti - Wikipedia

# Ceca de Lucus Augusti

### Na Galipedia, a wikipedia en galego.

Na ceca de Lucus Augusti, posiblemente unha ceca móbil, cuñáronse as primeiras moedas que se bateron en Galicia posiblemente no ano 25 a.C.. O exército romano chegara ata o noroeste da Península Ibérica no marco das guerras cántabras desde a Lusitania o mando do legado imperial Publio Cornelio quen primeiro tivera o seu campamento en Astorga e máis tarde trasladárao a Lucus Augusti, alí no 25 a.C (ou quizais 23 a.C.) mandou cuñar moeda para pagar ás cinco lexións que estaban baixo o seu mando.

As moedas carecen de indicación de ceca polo que houbo autores como Borrell ou Mersan que atribuiron as cuñacións a outras cecas da Península Ibérica, con todo esa é hoxe unha opinión minoritaria.

## [editar] Moedas cuñadas

- Denarios, teñen un peso entre 3.5 e 3.8 gr e un diámetro de 20 mm. No anverso figura a cabeza do emperador Augusto mirando cara a esquerda e a lenda IMP.CAESAR.AVGVST, no reverso figuran motivos bélicos (caetras, cascos de guerra ou trofeos) e a lenda CARISIVS LEG.PRO.P.
- Quinarios, teñen un peso de arredor de 1.8 gr e un diámetro de 10 mm. A cabeza do emperador Augusto mira cara a dereita e a lenda AVGVST, no reverso figuran motivos bélicos e a lenda CARISIV LEGO.
- Ases, a diferenza das dúas moedas anteriores que eran de prata, os ases, pezas de bronce e a cuñación máis numerosa, presentan unha factura descoidada, con múltiples variantes no cuño, teñen un peso de 10 gr e un diámetro de 26 mm. No anverso figura o emperador mirando cara a esquerda franqueado por unha palma e un caduceo e a lenda IMP.AVG.DIV.F. (Emperador Augusto, fillo da Divinidade). No reverso figura o escudo denominado caetra
- Dupondios, teñen un peso de 16 gr e un diámetro de 29 milímetros. O anverso é igual ó dos ases e no reverso a caetra aparece acompañada por unha falcata, un puñal e no centro dúas soliferras
- Sestercios, peza moi rara teñen un peso de 38 gr e un diámetro de 38 mm. O anverso e reverso son iguais ós dos ases.

Traído desde "http://gl.wikipedia.org../../../c/e/c/Ceca_de_Lucus_Augusti_42de.html"

Categorías: Numismática | Gallaecia | Lugo

##### Views

- Artigo
- Discusión
- Revisión actual

##### Procura